**PLAN UPRAVLJANJA ISTRAŽIVAČKIM PODACIMA (PUP)**

|  |  |  |
| --- | --- | --- |
| Opće informacije | | |
|  | Ime i prezime predlagatelja | Boran Berčić |
|  | Matična organizacija | Filozofski fakultet u Rijeci |
|  | Naziv projekta | Metafilozofija / Metaphilosophy |
|  | Upravitelj podacima | Boran Berčić |
| 1. | Prikupljanje podataka i dokumentacija | |
|  | Koje ćete podatke prikupljati, obrađivati, stvarati ili se ponovno njima koristiti? (navedite formate, vrste i opseg svih podataka s kojima ćete raditi, a ne samo krajnji skup podataka koji će biti rezultat istraživanja) | Podaci koje ćemo prikupljati bit će radovi koje ćemo napisati i objaviti u okviru rada na projektu. U pravilu radovi će biti pisani kao Wordovi dokumenti.  Knjige koje ćemo nabaviti sa sredstava projekta bit će evidentirane u Knjižnici Filozofskog fakulteta u Rijeci.  Članci koje ćemo koristiti uglavnom su dostupni u bazi JSTOR. Filozofski fakultet u Rijeci ima pristup bazi, kao i institucije suradnika. |
|  | Kako će se podaci prikupljati, obrađivati ili stvarati? (ukratko navedite metodologiju i procese osiguranja kvalitete, načine organiziranja podataka te alate i instrumente kojima ćete se koristiti za prikupljanje i obradu) | Budući da je ovaj projekt izrazito teorijske prirode, nećemo prikupljati i obrađivati podatke u uobičajenom smislu riječi.  Informacije će kolati među suradnicima na projektu, razmjenjivat ćemo potrebne materijale, prvenstveno elektronski. |
|  | Koju ćete dokumentaciju i metapodatke izraditi osim podataka? (dokumentacija mora sadržavati informacije i standarde potrebne korisnicima kako bi mogli samostalno čitati i interpretirati podatke u budućnosti, primjerice, kodne knjige, *ReadMe* datoteke i sl.) | Nećemo izraditi nikakvu posebnu dokumentaciju. Objavljeni radovi bit će dostupni čitateljima kroz časopise u kojima će biti objavljeni. Ako je to u skladu s uređivačkom politikom časopisa, radovi će biti postavljeni na web stranice suradnika ili uobičajene baze radova: CROSBI, Hrčak, Academia Edu, itd.Radovi će biti dostupni i preko web stranice *Daily Nous*. |
| 2. | Pravna i sigurnosna pitanja | |
|  | Jeste li ograničeni sporazumom o povjerljivosti? Imate li potrebna dopuštenja za prikupljanje, obradu, čuvanje i dijeljenje podataka? Jesu li osobe čiji se podaci obrađuju informirani o tome i jesu li dali privolu? Kojim ćete se metodama koristiti u svrhu zaštite osjetljivih podataka (GDPR - posebne  kategorije osobnih podataka, navesti metode anonimizacije podataka)? | Nećemo prikupljati podatke o osobama. |
|  | Kako će se regulirati pristup podacima i njihova sigurnost? Koji su potencijalni rizici koje treba uzeti u obzir? Kako ćete osigurati sigurnost pohrane osjetljivih podataka? | Nećemo imati takvih podataka. |
|  | Kako ćete upravljati zaštitom autorskih prava i drugog intelektualnog vlasništva? Tko će biti vlasnik podataka? Koje će se licencije primjenjivati na podatke? Koja će se ograničenja primjenjivati na ponovnu  uporabu osobnih podataka? | Oslanjat ćemo se na uobičajene standarde zaštite autorskih prava. U pravilu, autor teksta vlasnik je autorskih prava, osim ako izdavači nemaju drugačije uvjete. |
| 3. | Pohrana i čuvanje podataka | |
|  | Kako će radne verzije podataka biti pohranjene tijekom projekta?  Kako će se napraviti sigurnosne kopije tih podataka (*backup*)?  Koja je očekivana količina podataka koja će se prikupiti i čuvati tijekom projekta (izraženo u MB/GB/TB)? | Pohranjivanje radnih verzija ovisi o suradniku. Radne verzije tekstova koje ćemo pisati bit će pohranjene na stolnim kompjuterima na kojima se pišu radovi, laptopima, USB-stickovima, Cloudu, itd, ovisno o tome koju tehnike koristi pojedini suradnik.  Očekujemo da ćemo prikupiti (napisati) između 40 i 60 MB podataka. Ugrubo, računica je sljedeća. Prve godine nećemo ništa objavljivati. U ostale tri godine planiramo objaviti 14 članaka, a doktorand i postdoktoran još po dva svaki. To je ukupno 18 članka. Članak otprilike ima 2 MB. To je ukupno 36 MB. Ako tu računamo i doktorat koji bi trebao biti napisan na projektu, možemo očekivati oko 50MB pisanog materijala. |
|  | Kako će se završne verzije podataka dugotrajno pohraniti i čuvati (i nakon završetka projekta)?  U kojim će se formatima čuvati podaci? Koja je očekivana količina podataka koja će se trajno pohraniti (izraženo u MB/GB/TB)? | Radovi će biti objavljeni u časopisima, postavljeni na web stranice autora i uobičajene baze radova kao što su CROSBI, Hrčak, Academia Edu, itd.  Očekivana količina podataka za trajnu pohranu jest gore navedeih 50MB pisanog materijala. |
| 4. | Dijeljenje i ponovna uporaba podataka | |
|  | Kako i gdje će se podaci dijeliti? Koji repozitorij će se koristit za dijeljenje podataka? Kako će potencijalni korisnici doznati za podatke? | Podaci (radovi) bit će javno dostupni svim zainteresiranim čitateljima. Potencijalni korisnici mogu doznati za podatke uobičajenim pretraživanjem baza podataka stručnih časopisa iz filozofije. |
|  | Ako postoje podaci koji se ne smiju dijeliti (prijavitelji vezani zakonskim, etičkim, autorskim pravila, povjerljivošću i sl.), pojasnite razloge ograničenja. | Nemamo takvih ograničenja. |
|  | Potvrdite da ćete se koristiti digitalnim repozitorijem koji je u skladu s načelima *FAIR-a*. | Potvrđujemo da ćemo se koristiti digitalnim repozitorijem u skladu s načelima FAIR-a. |
|  | Potvrdite da ćete se koristiti digitalnim repozitorijem koji održava neprofitna organizacija (ako ne, objasnite zašto ne možete dijeliti podatke na digitalnom repozitoriju koji nije  komercijalan). | Potvrđujemo da ćemo se koristiti digitalnim repozitorijem koji održava neprofitna organizacija. |